AaB's cheftræner Erik Hamrén får fremover et problem mindre at spekulere over, når han skal sætte hold. For brasilianske José Mota skal giftes med en portugiser, og dermed får angriberen portugisisk pas, skriver Nordjysk Medier. Dermed er den tidligere Randers- og Viborg-spiller berettiget på lige fod med de danske og øvrige europæiske spillere. Brylluppet skal stå i Motas hjemland, men sportsdirektør Lynge Jakobsen siger, at AaB har mulighed for at kalde ham hjem, hvis der er brug for det i forbindelse med den sidste UEFA Cup-kamp mod Hapoel Tel Aviv 19. december.

Referat:
Angriberen José Mota skal giftes med en portugisisk pige - og får dermed portugisisk pas, så han fremover ikke rangerer som udlænding for AaB.